Politieke stiksienigheid kan SA van miljarde weerhou - Maroela Media
Terwyl die minister onversetlik volhou dat Suid-Afrika nie vir die 2023-toernooi sal mag bie as die transformasie-riglyne nie in plek is nie, is daar Dinsdag bekend gemaak dat die WB-toernooi £2,3 miljard (sowat R53 miljard) tot die Britse ekonomie bygedra het en die BBP 'n hupstoot van £1,1 miljard (sowat R25 miljard) gegee het.
Intussen is dit nou vir Saru 'n (onbereikbare?) gejaag teen tyd om goedkeuring van die minister te verkry om vir die toernooi aansoek te mag doen. Hy hou dusver voet by stuk, en aanstaande maand is die afsnypunt vir spanne om hulle voorneme te bevestig om die toernooi aan te bied.
Die vier lande wat nog belang stel is Suid-Afrika, Ierland, Frankryk en Italië.
Die toernooi in 2015 was die vyfde grootste sportbyeenkoms nóg. Onder meer was daar 406,000 buitelandse besoekers van 151 lande wat elkeen sowat R55 000 bestee het, oftewel 'n totaal van meer as R22 miljard en daar is 34 000 werksgeleenthede geskep.
Die 2,57 miljoen wedstrydkaartjies wat verkoop is, was 98% van die beskikbare hoeveelheid.
Joel · 3 jare gelede
Die minister moet maar weer na sy besluit gaan kyk. Om die toernooi aan te bied in 2023 gaan in elk geval die enigste manier wees vir Suid Afrika om te kwalifiseer vir die toernooi